**LIKOVNI NATJEČAJ „Neka svako naše misto bude uvik čisto“**

**Pod pokroviteljstvom Općine Marina, TZO Marina i Marinskog komunalca organizira se i provodi likovni natječaj „NEKA SVAKO NAŠE MISTO BUDE UVIK ČISTO“.**

**Na natječaj se pozivaju učenici OŠ Ivan Duknović, Marina i djeca DV Marina.**

**CILJ NATJEČAJA**: osvijestiti važnost zaštite okoliša te razvrstavanja otpada.

**TEMA:ZAŠTITA OKOLIŠA**

* **PROPOZICIJE:**
* Likovni radovi mogu biti rađeni u svim tehnikama na platnenim vrećicama koje će donirati Marinski komunalac. Prije oslikavanja vrećica održat će se edukacija za sve učenike škole i djecu vrtića.
* Uz oslikanu vrećicu potrebno je priložiti i prijavnicu (ime i prezime učenika, razred, ime i prezime mentora , naziv ustanove, broj telefona ustanove, e-mail adresu ustanove ) te ih ubaciti u vrećicu.
* Radovi koji stignu na vrijeme proslijedit će se stručnom povjerenstvu koje broji  4 člana.
* Pristigli radovi bit će podijeljeni u 3 kategorije:

1. kategorija: djeca dječjeg vrtića

2. kategorija: učenici od 1. do 4. razreda osnovne škole

3. kategorija: učenici od 5. do 8. razreda osnovne škole

* U svakoj kategoriji likovnih radova povjerenstvo će odabrati najbolji rad koji će biti nagrađen knjigom ili slikovnicom.
* Najuspješniji razred ili vrtićka skupina bit će nagrađeni iznosom od 2.000,00 kuna koje će morati iskoristiti za organizaciju izleta koji će promovirati ljepotu priorde.
* Nagrade za nagrađene i pohvaljene osigurava organizator natječaja.

 Obavijesti o rezultatima natječaja bit će objavljene na web stranicama škole, vrtića i općine Marina i poslane putem  e- maila svakoj ustanovi dana **12.prosinca 2019.**

**Rok za slanje radova je 2.prosinca 2019. godine.**

Radove uz prijavnicu i suglasnost roditelja dostaviti u prostorije Općine Marina svakim radnim danom.

**6.   Završna priredba i izložba održat će se krajem 2019. ili početkom 2020.god.**

O točnom mjestu i datumu održavanja priredbe bit ćete naknadno obaviješteni.